กระตุ้นตลาดการท่องเที่ยวภาคเหนือ ส่งเสริมการเดินทางภายในประเทศ คาดสร้างรายได้หมุนเวียนกว่า 40 ล้านบาท
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยว่า ททท.ได้จัดทำกิจกรรม "Good Deals" ภายใต้โครงการกระตุ้นตลาดท่องเที่ยว Chiangmai Booster Shot ตั้งแต่บัดนี้จนถึงวันที่ 15 กันยายน  2565 เพื่อส่งเสริมการตลาดร่วมกับผู้ประกอบการในพื้นที่ มอบส่วนลดค่าโรงแรมที่พักค่าอาหารและฟรีค่าจัดส่ง ตามเงื่อนไขโครงการ หวังกระตุ้นการเดินทางท่องเที่ยวและอัตราการเข้าพักช่วงปลายปี 2565 ประกอบกับวางกลยุทธ์เร่งฟื้นฟูตลาดท่องเที่ยวในปี 2565 ให้มีจำนวนและรายได้กลับมาไม่ต่ำกว่าร้อยละ 50 ของปี 2562 ก่อนช่วงสถานการณ์การแพร่ระบาดของโควิด-19 ถือเป็นการกระตุ้นการท่องเที่ยวและตลาดในระยะสั้น ระหว่างเดือนกรกฎาคม-ตุลาคม 2565 สอดรับมาตรการ "Booster Shot"  ที่ ททท.ต้องการมุ่งทำกิจกรรมการตลาดรูปแบบ Joint Promotion ร่วมกับกลุ่มผู้ประกอบการ เปรียบเสมือนการฉีดวัคซีนเข็มกระตุ้นแก่ภาคอุตสาหกรรมท่องเที่ยว โดยคาดการณ์ว่ากิจกรรมดังกล่าว จะช่วยสร้างรายได้หมุนเวียนในพื้นที่รวมกว่า 40 ล้านบาทด้านนางสาวสรัสวดี อาสาสรรพกิจ ผู้อำนวยการภูมิภาคภาคเหนือ กล่าวว่า  โครงการ Chiangmai Booster Shot เป็นโครงการกระตุ้นตลาดท่องเที่ยวจังหวัดเชียงใหม่ ซึ่งเป็นจังหวัดหลักทางการท่องเที่ยวภาคเหนือและภาพรวมของการท่องเที่ยวไทยสำหรับผู้ที่สนใจกิจกรรม "Good Deals" ภายใต้โครงการกระตุ้นตลาดท่องเที่ยว  Chiangmai Booster Shot ได้ตั้งแต่บัดนี้จนถึงวันที่ 15 กันยายน 2565